СПОРАЗУМ У ОБЛАСТИ ЗАШТИТЕ ЖИВОТНЕ СРЕДИНЕ И ДРУШТВА


Ми, доле потписани, обавезујемо се да ћемо се придржавати – и обезбедити да се сви наши подуговарачи придржавају – домаћег законодавства и прописа примењивих у Републици Србији, посебно радног законодавства и прописа у области заштите животне средине, као и добре привредне праксе и свих обавеза које произилазе из релевантних међународних конвенција и мултилатералних  уговора примењивих у Републици Србији. 

Људска права.  Обавезујемо се да ћемо поштовати принципе Европске конвенције за заштиту људских права и основних слобода Савета Европе (у даљем тексту: “ЕЦХР”) и Европске социјалне повеље (у даљем тексту: (ЕСЦ). 

Радна права: Посебно се обавезујемо да ћемо поштовати принципе ЕЦХР и ЕСЦ који се односе на: дечију радну снагу, принудни рад, забрану дискриминације и право на удруживање, право на колективни уговор.

Посебно имајући у виду рад деце, обавезујемо се да ћемо обезбедити да деца до 18 година нису запослена  на реализацији пројекта, осим уколико закони или прописи државе у којој се уговара дозвољавају ову могућност за децу са навршених најмање 15 година и искључиво у складу са националним законодавством и прописима и под условима предвиђаним у члану 7 ЕСЦ, којим се предвиђа да деца са најмање 15 година буду ангажована за лаке после и под условом да су њихово здравље, безбедност и морал у потпуности заштићени, као и да им је обезбеђена обука и стручно усавршавање за релевантни сектор активности. 

Безбедност и здравље на раду, као и јавно здравље. Обавезујемо се да се (i) придржавамо свих примењивих одредби из области безбедности и здравља на раду у складу са законодавством Републике Србије; (ii) припремимо и применимо неопходне планове и системе управљања у области безбедности и здравља на раду, у складу са мерама дефинисаним у Оквиру или плану управљања заштитом животне средине и социјалном заштитом[footnoteRef:1] где год је примењиво, Смерницама МОР у области заштите на раду и системима менаџмента[footnoteRef:2] као и ОСХ оквирном директивом[footnoteRef:3]; (iii) користимо моделе управљања безбедношћу који су у складу са међународним стандардима и принципима људских права и међународном добром праксом у вези са правилима понашања, уколико су такви модели потребни за пројекат. [1:  ESSMF или ESSMP]  [2:  Доступно на https://www.ilo.org/wcmsp5/groups/public/---ed_protect/---protrav/---safework/documents/normativeinstrument/wcms_107727.pdf]  [3:  Директива 89/391/EEC (“OSH "Оквирна директива"), доступно на https://eur-lex.europa.eu/legal-content/EN/TXT/HTML/?uri=CELEX:01989L0391-20081211&qid=1648035354689&from=en ] 


Заштита животне средине. Обавезујемо се да ћемо предузети све разумне кораке да заштитимо животну средину унутар подручја обухваћеног пројектом и да ограничимо претње за људе и имовину које настају услед загађења, буке, саобраћаја и других исхода активности. У том циљу, емисије, површински испусти и ефлуенти из наших активности биће минимизирани и биће у складу са ограничењима, спецификацијама или одредбама дефинисаним у Закону о заштити животне средине Републике Србије[footnoteRef:4]. [4:  На пример: EIA (Процена утицаја на животну средину) i ESSMP (плану управљања заштитом животне средине и социјалном заштитом)] 


Еколошки и друштвени учинак. У том циљу, обавезујемо се да (i) достављамо шесто-месечне извештаје о еколошком и социјалном мониторингу Управи за извршење кривичних санкција („Уговорни орган“); и (ii) придржавамо се мера које су нам прописане као што је наведено у еколошким дозволама [ако је примењиво][footnoteRef:5] и свим корективним или превентивним мерама наведеним у годишњем извештају о мониторингу животне средине и друштва. У том циљу, ми ћемо припремити и имплементирати Систем управљања животном средином и друштвом у складу са величином и сложеношћу уговора и доставити Управи за извршење кривичних санкција детаље (i) планова и процедура, (ii) улога и одговорности и ( iii) релевантне извештаје о праћењу и прегледу. [5:  На пример: EIA (Процена утицаја на животну средину) i ESSMP (плану управљања заштитом животне средине и социјалном заштитом)] 


Обавезујемо се да ћемо успоставити механизам на нивоу пројекта за адресирање и извештавање о упитима и жалбама у вези са овим пројектом.

Овим изјављујемо да наша понуђена цена за овај уговор укључује све трошкове везане за поштовање наших обавеза у области заштите животне средине и друштва у оквиру овог уговора. Обавезујемо се да (i) у консултацији са Управом за извршење кривичних санкција, поново проценимо све промене у дизајну пројекта које потенцијално могу да изазову негативне утицаје на животну средину или друштво; (ii) редовно достављамо Управи за извршење кривичних санкција детаљан извештај о свим непредвиђеним еколошким или друштвеним ризицима или утицајима који могу настати током извршења уговора и имплементације, а који можда нису претходно узети у обзир и (iii ) у консултацији са Управом за извршење кривичних санкција, прилагодимо мере еколошког и друштвеног мониторинга и ублажавања, уколико буде потребе, како бисмо осигурали усклађеност са нашим еколошким и друштвеним обавезама.

Особље у области екологије и социјалне заштите. Омогућићемо Уговарачу континуирано праћење и надзор над применом горе наведених еколошких и друштвених обавеза. У ту сврху, ми ћемо именовати и задржати на функцији до завршетка уговора Тим за управљање животном средином и социјалним питањима (одговарајуће скалиран у односу на величину и сложеност уговора) разумно задовољавајући за Уговарача и коме ће Уговарач имати потпун и непосредан приступ. Тим ће имати дужност и неопходна овлашћења да обезбеди поштовање овог Споразума у области заштити животне средине и друштва.

Обезбедићемо Уговарачу и ЦЕБ-у и свим ревизорима које је именовао било који од њих, право инспекције свих наших рачуна, евиденција, електронских података и докумената, као и пројектних локација, а у вези са еколошким и социјалним аспектима тренутног уговора, као и свих наших подизвођача.

